Լևոն Գալստյանն առանձնացրել է «Լիդիանի ներկայացրած տեղեկությունների համադրում այլ անկախ մասնագիտական հետազոտությունների հետ» կետը, որտեղ տարանջել է ևս 4 ենթակետ /1. Ապարների թթվային դրենաժ, մակերևույթային և ստորերկրյա ջրերի աղտոտում, 2. Ջերմուկի վրա ազդեցություն, 3. Որոտան-Արփա թունել, 4․ Բաց մնացած, չվերլուծված խնդիրներ/: Առաջին կետով վերջինս գրում է. « ... ՀՀ նախկին կառավարության կողմից թույլտվություններ և դրական եզրակացություններ տալու ժամանակ չի փորձաքննվել ջրերի հնարավոր աղտոտման Լիդիանի ներկայացրած կանխատեսումների և մեղմացման միջոցառումների իրատեսությունը, հավաստիությունը, գիտական հիմնավորվածությունը։ Դեռ ավելին՝ 2016 թվականի ապրիլին, երբ այս նախագծին տրվել է դրական եզրակացություն, հայերեն ներկայացված չեն եղել մի շարք կարևորագույն փաստաթղթեր՝ առանց որոնց ուսումնասիրման հնարավոր չէր գալ դրական կամ բացասական եզրակացության։ Աշխատանքային խմբին այդպես պարզ չեղավ, թե պետության կողմից ո՞վ կամ ովքե՞ր են փորձաքննել այս խնդիրները՝ մանավանդ առանց Երկրաքիմիական փորձարկումներ ու կանխատեսումային մոդելավորում փաստաթաղթի, Թթվային ապարների դրենաժի կառավարման և Մակերևույթային ջրերի կառավարման պլանների և Ստորեկրյա ջրերի մոդելավորման հայերեն տարբերակների առկայության»: